Žarišče, 24.8.2011


Naslov: V Novem mestu se intenzivno pripravljajo na EPK 2012 
T- Iz Novega mesta GORAN ROVAN /
X- Snemalec in montažer Tomi Naglič /
Novo mesto bo v projektu Evropska prestolnica kulture 2012 kot eno izmed šestih partnerskih mest sodelovalo s petimi projekti, ki so ovrednoteni na poldrugi milijon evrov. Tretjino zanje naj bi prispeval krovni javni zavod Maribor 2012.
T- ZDENKO PICELJ /

X- član koordinacijske skupine EPK v Novem mestu /

"Zaenkrat vse teče po programu, da sredstva bodo, vsaj za leto 2011 so nekako zagotovljena. S strani MO Novo mesto se že tekoče financirajo, s strani Zavoda Maribor 2012 pa čakamo na že dogovorjene zneske, oz. čakamo na pogodbe. Za leto 2012 so tudi že načrtovana sredstva tako s strani občine kot s strani Zavoda. Ali bo do te realizacije resnično prišlo bomo videli, vendar nekaj programov od predvidenih se prav gotovo bo zgodilo, oz. bodo realizirani, nekateri so pa dejansko v iskanju obsežnih finančnih sredstev odvisni od tega."
Najbolj odvisen je seveda Anton Podbevšek teater, v katerem so že pričeli s pripravami na rock opero z naslovom Človek z bombami. Tam zatrjujejo, da brez denarja zastavljenega projekta ne morejo izpeljati. Medtem ko v Dolenjskem muzeju pravijo, da so tudi sami, seveda s pomočjo donatorjev, sposobni izpeljati projekt Situlske umetnosti. Sicer pa bo Novo mesto v projektu Maribor - Evropska prestolnica kulture sodelovalo še s tremi že ustaljenimi festivali - Rock Otočec ter Fotopub in Jazzinty, ki jih pripravlja Lokalpatriot.

T- ANDREJ KRŠTINC /

X- direktor Zavoda Lokalpatriot /

"Glede na to, da so projekti že zdej hodijo po tej, nekak stopnicah leto za letom in bodo naslednjo leto doživel nekak največji razcvet, bo to velika, velika škoda. Tako da jest sem prepričan, da to bo vse nekak se strasti umirile in vse steklo tako kot se mora."
V Novem mestu so optimisti in pričakujejo, da bo obljubljeni denar pravočasno zagotovljen. Tudi zato, ker se program širi in je vse več interesentov, ki bi radi kaj prispevali za EPK-a.
T- ZDENKO PICELJ /

X- član koordinacijske skupine EPK v Novem mestu /

"Tudi s strani MO Novo mesto je bilo kar nekaj prijaviteljev, tako da v letu 2012 in tudi že v letošnjem letu lahko pričakujemo programe s strani Glasbene šole Marjane Kozine, Pihalnega orkestra Krke, Zavoda za turizem, Založbe Goga, Galerije Simulaker in še nekaterih drugih."
V Novem mestu so na račun partnerstva v EPK-ju obnovili prostore Anton Podbevšek teatra, od obnove Narodnega doma so odstopili, več pa pričakujejo od tega, da bo v mestu in njegovi okolici še bolj pestro in zanimivo dogajanje, ki bo privabilo čimveč ljudi.

T- ANDREJ KRŠTINC /

X- direktor Zavoda Lokalpatriot /

"Bojo projekti še bolj, še večji poudarek imel na evropskih umetnikih, evropskih delih. Vključeval bomo v čimvečji meri v aktivnosti samo in pa same prebivalce, se pravi, da bomo šli še bolj med ljudi na ulico, zato da se pač ljudje, ki se mogoče teh dogodkov ne udeležujejo, nekak vidijo, da te zadeve ne grizejo, ne."

Dolenjska prestolnca kot partnersko mesto bo tako postalo prizorišča brbotanja, novih idej in pobud in zagotovo se bodo pojavili še novi smelejši projekti.
